
 DR.30.4.2008 

 

82 

Kamunting di Taiping, Perak dengan segera. Ketiganya, kerajaan dituntut supaya 
mansuhkan ISA.  [Tepuk]  Silakan. 

Tuan Yang di-Pertua:  Sila. 

Dato’ Haji Tajuddin Abdul Rahman [Pasir Salak]:  Terima kasih Tuan Yang di-
Pertua dan saya juga turut mengucapkan tahniah kepada Yang Berhormat dari Permatang 
Pauh kerana telah dilantik menjadi Ketua Pembangkang yang menempa sejarah.   

Berhubung kait dengan ISA ini, pertama sekali saya hendak nyatakan bahawa 
saya juga pernah menjadi tahanan ISA.  Saya faham dan saya arif apa itu ISA.  Tuan Yang 
di-Pertua, saya hendak minta penjelasan daripada Yang Berhormat Permatang Pauh, 
berlatarbelakangkan bahawa negara kita ini terdiri daripada berbilang kaum, kita 
mempunyai ancaman dari segi keselamatan negara oleh pihak-pihak yang tidak 
bertanggungjawab yang ingin membangkitkan semangat perkauman di antara satu sama 
lain. Selain daripada itu, kita juga menghadapi ancaman dari luar yang cuba untuk 
mengganggu-gugat keselamatan dalam negara.   

Yang Berhormat Permatang Pauh, saya rasa bersetuju dengan saya bahawa 
keselamatan dan kestabilan negara adalah amat penting bagi kesejahteraan rakyat, bagi 
pembangunan rakyat, bagi kemajuan rakyat dan negara kita dan kita telah membuktikan, 
rakyat Malaysia telah membuktikan di bawah kepimpinan yang menerajui pemerintahan 
selama ini, kita dapat menjaga keselamatan dan kesejahteraan rakyat berbanding dengan 
banyak negara lain, satu daripada instrumen yang digunakan oleh kerajaan dalam hal ini 
ialah ISA iaitu sebagai satu langkah preventif.   

Jadi Yang Berhormat Permatang Pauh, kita telah melihat banyak peristiwa, banyak 
insiden, banyak demonstrasi, banyak tunjuk perasaan yang kadang-kadang ianya boleh 
keterlanjuran.  You can get carry away, dengan izin, dengan perhimpunan ribuan manusia 
walaupun tidak ada tujuan untuk mewujudkan keadaan yang tidak baik, tetapi bagaimana 
kita boleh mengawal keselamatan dan kestabilan, keamanan di mana adanya perhimpunan 
20 ribu, 30 ribu atau 50 ribu orang?  Bolehkah pihak pembangkang memberikan jaminan 
setiap kali mengadakan perhimpunan, ribu-ribu dengan berarak ke sana dan ke mari 
dengan semangat yang berkobar-kobar boleh menjaga keselamatan negara?   

Tuan Yang di-Pertua:  Pasir Salak. 

Dato’ Haji Tajuddin Abdul Rahman [Pasir Salak]:  Jadi dengan sebab itu, Tuan 
Yang di-Pertua, tolong jawab, tolong beri jawapan kepada Dewan ini, kalau sekiranya ada 
ISA hendak dijadikan ataupun hendak dihapuskan, tolong beri apakah satu cara yang betul-
betul boleh menjamin keselamatan dan kestabilan negara ini.  Jangan buat satu permintaan 
dan tidak ada cadangan.  Terima kasih. 

Tuan Yang di-Pertua:  Ya, Pasir Salak saya rasa sudah jelaslah itu.  Sila 
Permatang Pauh. 

Datin Seri Dr. Wan Azizah binti Wan Ismail [Permatang Pauh]:  Terima kasih 
Tuan Yang di-Pertua.  Saya bersimpatilah Yang Berhormat Pasir Salak pun biasa ditahan.  
Jadi saya rasa sepatutnya Yang Berhormat mengetahui bagaimana peritnya mereka yang 
telah ditahan, lagi-lagi perit keluarga mereka yang ditahan, tetapi Yang Berhormat, atas 
alasan apa pun kita tidak boleh jadi kejam.  Atas alasan apa pun, kita tidak boleh membuat 
perkara yang tidak adil.  Kalaulah mereka yang ditahan ini, yang ada 70 orang ini 
dihadapkan ke mahkamah, apakah tidak lebih adil?  Apakah kita tidak percaya dengan 
sistem kehakiman kita ini?  Memanglah kita tidak berapa percaya.  Sebab itulah baru 
hendak diadakan – minta maaf – baru hendak diadakan suruhanjaya hendak memilih 
jawatan, tetapi kalau kita ikutkan, kita semua bersubahat.   

■1700 

Saya tak mahu kalaulah diadakan akta yang begitu kejam ini dan berterusan, kita 
sama-sama mesti menjawab. 

Dato' Haji Tajuddin Abdul Rahman [Pasir Salak]:  Tuan Yang di-Pertua... 

Dato' Seri Haji Abdul Hadi bin Awang [Marang]:  [Bangun] 



82. Kamunting di Taiping, Perak dengan segera. Ketiganya, kerajaan dituntut supaya mansuhkan ISA. [Tepuk] Silakan. Tuan Yang di-Pertua: Sila. Dato' Haji Tajuddin Abdul Rahman [Pasir Salak]: Terima kasih Tuan Yang di- Pertua dan saya juga turut mengucapkan tahniah kepada Yang Berhormat dari Permatang Pauh kerana telah dilantik menjadi Ketua Pembangkang yang menempa sejarah. Berhubung kait dengan ISA ini, pertama sekali saya hendak nyatakan bahawa saya juga pernah menjadi tahanan ISA. Saya faham dan saya arif apa itu ISA. Tuan Yang di-Pertua, saya hendak minta penjelasan daripada Yang Berhormat Permatang Pauh, berlatarbelakangkan bahawa negara kita ini terdiri daripada berbilang kaum, kita mempunyai ancaman dari segi keselamatan negara oleh pihak-pihak yang tidak bertanggungjawab yang ingin membangkitkan semangat perkauman di antara satu sama lain. Selain daripada itu, kita juga menghadapi ancaman dari luar yang cuba untuk mengganggu-gugat keselamatan dalam negara. Yang Berhormat Permatang Pauh, saya rasa bersetuju dengan saya bahawa keselamatan dan kestabilan negara adalah amat penting bagi kesejahteraan rakyat, bagi pembangunan rakyat, bagi kemajuan rakyat dan negara kita dan kita telah membuktikan, rakyat Malaysia telah membuktikan di bawah kepimpinan yang menerajui pemerintahan selama ini, kita dapat menjaga keselamatan dan kesejahteraan rakyat berbanding dengan banyak negara lain, satu daripada instrumen yang digunakan oleh kerajaan dalam hal ini ialah ISA iaitu sebagai satu langkah preventif. Jadi Yang Berhormat Permatang Pauh, kita telah melihat banyak peristiwa, banyak insiden, banyak demonstrasi, banyak tunjuk perasaan yang kadang-kadang ianya boleh keterlanjuran. You can get carry away, dengan izin, dengan perhimpunan ribuan manusia walaupun tidak ada tujuan untuk mewujudkan keadaan yang tidak baik, tetapi bagaimana kita boleh mengawal keselamatan dan kestabilan, keamanan di mana adanya perhimpunan 20 ribu, 30 ribu atau 50 ribu orang? Bolehkah pihak pembangkang memberikan jaminan setiap kali mengadakan perhimpunan, ribu-ribu dengan berarak ke sana dan ke mari dengan semangat yang berkobar-kobar boleh menjaga keselamatan negara?. Tuan Yang di-Pertua: Pasir Salak. Dato' Haji Tajuddin Abdul Rahman [Pasir Salak]: Jadi dengan sebab itu, Tuan Yang di-Pertua, tolong jawab, tolong beri jawapan kepada Dewan ini, kalau sekiranya ada ISA hendak dijadikan ataupun hendak dihapuskan, tolong beri apakah satu cara yang betul- betul boleh menjamin keselamatan dan kestabilan negara ini. Jangan buat satu permintaan dan tidak ada cadangan. Terima kasih. Tuan Yang di-Pertua: Ya, Pasir Salak saya rasa sudah jelaslah itu. Sila Permatang Pauh. Datin Seri Dr. Wan Azizah binti Wan Ismail [Permatang Pauh]: Terima kasih Tuan Yang di-Pertua. Saya bersimpatilah Yang Berhormat Pasir Salak pun biasa ditahan. Jadi saya rasa sepatutnya Yang Berhormat mengetahui bagaimana peritnya mereka yang telah ditahan, lagi-lagi perit keluarga mereka yang ditahan, tetapi Yang Berhormat, atas alasan apa pun kita tidak boleh jadi kejam. Atas alasan apa pun, kita tidak boleh membuat perkara yang tidak adil. Kalaulah mereka yang ditahan ini, yang ada 70 orang ini dihadapkan ke mahkamah, apakah tidak lebih adil? Apakah kita tidak percaya dengan sistem kehakiman kita ini? Memanglah kita tidak berapa percaya. Sebab itulah baru hendak diadakan- minta maaf- baru hendak diadakan suruhanjaya hendak memilih jawatan, tetapi kalau kita ikutkan, kita semua bersubahat. #1700. Saya tak mahu kalaulah diadakan akta yang begitu kejam ini dan berterusan, kita sama-sama mesti menjawab. Dato' Haji Tajuddin Abdul Rahman [Pasir Salak]: Tuan Yang di-Pertua... Dato' Seri Haji Abdul Hadi bin Awang [Marang]: [Bangun].